
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕ ΥΤΕΡΟ _ Αρ. Φύλλου 381 

“ ' 5 ΜαΤου 1995 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. οικ. 3903 

Οργανισμός Εσωτερικής Υπηρεσίας Δήμου Ομη- 
ρούπολης Ν. Χίου. 

Ο ΠΕΡΙΦ/ΚΟΣ ΔΙΕΥΘΥΝΤΗΣ Ν. ΧΙΟΥ 
Έχοντας υπόψη: 

1. Τις διατάξεις του άρθρου 12 του Ν. 1188/81. 

2. Τις διατάξεις του Ν. 1586/86, 1735/87, Ν. 
2130/93, Ν. 2190/94. 

3. Τον Ν. 1622/86, με τις διατάξεις του οποίου 

συστήθηκε ο συνεννωθείς Δήμος. 

4. Την αριθ. 172/94 απόφαση του Δημοτικού 

Συμβουλίου Ομηροϋπολης. 

5. Τη σύμφωνη γνωμοδότηση του Υπηρεσιακού 
Συμβουλίου που διατυπώθηκε στο αριθ. 13/94/ 
27.1.95 πρακτικό Υπηρεσιακού Συμβουλίου, απο¬ 
φασίζουμε: 

Εγκρίνουμε την αριθ. 172/94 απόφαση Δημοτι¬ 
κού Συμβουλίου Ομηροϋπολης, με την οποία ψηφί¬ 
ζεται ο νέος Ο.Ε.Υ. του Δήμου, ως εξής: 

Άρθρο Ιο 

Τις υπηρεσίες του Δήμου συγκροτούν: 

Α. Το γραφείο Δημάρχου 
8. Το Τμήμα Διοικητικού ή Διοικητική Υπηρεσία 
Γ. Το Τμήμα Οικονομικού ή Οικονομική Υπηρε¬ 
σία 

Δ. Το Τμήμα Τεχνικών Υπηρεσιών ή Τεχνική Υπη¬ 
ρεσία. 

Άρθρο 2ο 

Το Γραφείο Δημάρχου, το τμήμα Διοικητικού, το 
τμήμα Οικονομικού και το τμήμα Τεχνικών Υπηρε¬ 
σιών διαρθρώνονται ως εξής: 

Α. Γραφείο Δημάρχου 

1. Ιδιαίτερο Γ ραφείο Δημάρχου 

2. Αντιδήμαρχος 

3. Δημόσιες Σχέσεις 
Β. Τμήμα Διοικητικού 
Προϊστάμενος 

α. Γραφείο Γραμματείας 


1. Δημοτικά Συμβούλιο 

2. Δημαρχιακή Επιτροπή 

3. Προσωπικό 

4. Ειδική Υπηρεσία. 

β. Γραφείο Δημοτικής Κατάστασης - Πρωτοκόλ¬ 
λου - Διεκπεραίωσης - Αρχείου. 

1. Δημοτολόγια. 

2. Μητρώα. 

3. Στρατολογία. 

4. Εκλογικά. 

5. Ληξιαρχείο. 

6. Πρωτόκολλο - Διεκπεραίωση - Αρχείο. 

Γ. Τμήμα Οικονομικού 

Προϊστάμενος. 

α. Γραφείο Λογιστικό (Λογιστήριο). 

1. Προγραμματισμός - Σύνταξη και παρακολού¬ 
θηση προϋπολογισμού - Οικονομική Διοίκηση. 

2. Εκκαθάριση και Εντολή πληρωμών. 

3. Μισθοδοσία προσωπικού, Αποδόσεων λογαρια¬ 
σμού και Γ ενικών Υποθέσεων. 

β. Γραφείο Προσόδων - Δημοτικής Περιουσίας - 
Ταμείου. 

1. Βεβαίωση φόρων, τελών, δικαιωμάτων, εισφο¬ 
ρών, δωρεών και γενικά φορολογητέας ύλης. 

2. Κινητής και Ακίνητης Περιουσίας - Κοινοποιή¬ 
σεων. 

3. Δημοτικό Ταμείο. 

Δ. Τμήμα Τεχνικής Υπηρεσίας. 

Προϊστάμενος 

1. Γραφείο σύνταξης μελετών και γενικών Υποθέ¬ 
σεων. 

2. Γραφείο Ύδρευσης - Αποχέτευσης - Ηλε- 
κτροφωτισμού. 

3. Γραφείο Εκτελουμένων έργων και Προμη¬ 
θειών. 

4. Γραφείο Λοιπών Υπηρεσιών (Καθαριότητας, 
Νεκροταφείου, κήπων - δενδροστοιχιών κ.λπ.). 

Άρθρο 3ο 

Η διάρθρωση των θέσεων του προσωπικού του 
Δήμου σε κατηγορίες, κλάδους και ειδικότητες έχει 
ως εξής: 

1. ΜΟΝΙΜΟ ΠΡΟΣΩΠΙΚΟ 
Α. Διοικητικό Προσωπικό. 

Κατηγορία ΠΕ 

Κλάδος ΠΕΙ Διοικητικού 

Δύο (2) θέσεις 

Κατηγορία ΤΕ 

Κλάδος ΤΕ 15 Δασκάλων 

Μία (1) θέση 

Κατηγορία ΔΕ 

Κλάδος ΔΕΙ Διοικητικού 

Εννέα (9) θέσεις 

Κλάδος ΔΕ 15 Εισπρακτάρων 

Μία (1) θέση 

Β. Τεχνικό Προσωπικό 

Κατηγορία ΠΕ 

Κλάδος Πε 3 Πολιτικών Μηχανικών 
Μ Ια (1) θέση. 

Κλάδος ΠΕ 4 Αρχιτεκτόνων Μηχανικών 
Μία (1) θέση 
Κατηγορία ΤΕ 

Κλάδος ΤΕ 3 Τεχνολόγων Πολιτικών Μηχανικών 
Μία (1) θέση 

Κλάδος ΤΕ 4 Τεχνολόγων Μηχανολόγων 
Μία (1) θέση 
Κατηγορία ΔΕ 

Κλάδος ΔΕ 5 Δομικών Έργων 

Δύο (2) θέσεις Εργοδηγών 

Κλάδος ΔΕ 28 Χειριστών μηχανημάτων έργων 

Μία (1) θέση 

"Κλάδος ΔΕ 29 Οδηγών αυτοκινήτων 

Μία (1) θέση 

Κλάδος ΔΕ 30 Τεχνιτών 

Επτά (7) θέσεις από τις οποίες: 

Δύο (2) θέσεις τεχνιτών οικοδόμων 
Μία (1) θέση καλουπιτζήδων 
Τέσσερις (4) θέσεις υδραυλικών. 

Γ. Τεχνικό - Υγειονομικό - Γεωπονικό Προσωπικό. 
Κατηγορία ΥΕ 
Κλάδος ΥΕ 16 

Πέντε (5) θέσεις από τις οποίες: 

Μία (1) θέση εργατών κήπων 
Δύο (2) θέσεις εργατών καθαριότητας 
ΜΙα (1) θέση καθαριστριών 
Μία (1) θέση εργάτη Ύδρευσης. 

Δ. Προσωπικό ειδικής υπηρεσίας. 

Κατηγορία ΔΕ 

Κλάδος ΔΕ 23 Ειδικού Προσωπικού 
Δύο (2) θέσεις. 

Ε. Προσωπικό προσωρινών θέσεων (Δ.Δ.) 
Κατηγορία ΤΕ 

Κλάδος ΤΕ 3 Τεχνολόγων Πολιτικών Μηχανικών 
Μία (1) θέση 

Κλάδος ΤΕ 17 Διοικητικών - Λογιστικών 

Μία (1) θέση 

Κατηγορία ΔΕ 

Κλάδος ΔΕ 1 Διοικητικού 

Μία (1) θέση 

Κλάδος ΔΕ 28 Χειριστών μηχανημάτων έργων 
Δύο (2) θέσεις 

Κλάδος ΔΕ 29 Οδηγών αυτοκινήτων 

Μία (1) θέση 

Κλάδος ΔΕ 30 Τεχνιτών 

Μία (1) θέση 


Κατηγορία ΥΕ 

Κλάδος ΥΕ 11 Νεοκόρων 

Μία (1) θέση 

Κλάδος ΥΕ 16 

Μία (1) θέση καθαριστριών. 

Όλες οι παραπάνω θέσεις (της περ. Ε) είναι προσω¬ 
ρινές - προσωποπαγείς και όταν κενωθούν για οποιο- 
δήποτε λόγο, αυτοδίκαια ακταργούνται, πλην της ΤΕ 3 
Τεχνολόγων Πολιτικών Μηχανικών, της ΔΕ 1 Διοικητι¬ 
κού και της ΥΕ 11 Νεοκόρων, οι οποίες μετατρέπονται 
σε τακτικές. 

2. Προσωπικό με σύμβαση εργασίας Ι.Δ. Αορίστου 
Χρόνου. 

Μία (1) θέση Διοικητικού υπαλλήλου 
Μία (1) θέση οδηγού αυτοκινήτων 
Τρεις (3) θέσεις εργατών. 

Όλες οι παραπάνω θέσεις (περ. 2) είναι προσωρινές 
και αυτοδίκαια καταργούνται όταν εκκενωθούν για 
οποιοδήποτε λόγο. 

"Αρθρο 4ο 

Προσόντα διορισμού κατά Κατηγορία, Κλάδο και ει¬ 
δικότητα ορίζονται αυτά που προβλέπονται στα Π.Δ. 
37/α/1987 και 22/1990, όπως αυτά συμπληρώνονται 
ή τροποποιούνται ή και πιθανών νέων που τυχόν θα 
ισχύσουν. 

Αρθρο 5ο 

1. θέματα διορισμού, καθηκόντων, περιορισμών, 
χρόνου εργασίας, αστικής ευθύνης, δικαιωμάτων, υπο¬ 
χρεώσεων, μεταβολών της κατάστασης, πειθαρχικών 
αδικημάτων, ποινών, λύσης της υπαλληλικής σχέσης 
των προβλεπόμενων από τον παρόντα Οργανισμό Μό¬ 
νιμων Υπαλλήλων διέπονται από τις διατάξεις των Ν. 

1188/1981 και 1586/1986, όπως αυτοί συμπληρώνο¬ 
νται ή τροποποιούνται ή και πιθανών νέων που τυχόν θα 
ισχύσουν. 

2. Αντίστοιχα με τα παραπάνω θέματα του προσωπι¬ 
κού με σύμβαση εργασίας Ιδιωτικού Δικαίου, έχουν 
εφαρμογή οι διατάξεις του Π.Δ. 410/1988, όπως αυτό 
τροποποιείται ή συμπληρώνεται μεταγενέστερα και 
ισχύει για τους ΟΤΑ και νέων που τυχόν θα ισχύσουν. 

Άρθρο 6ο 

Επιλογή Προϊσταμένων 

1) Για τα τμήματα Διοικητικού και Οικονομικού η επι¬ 
λογή Προϊσταμένων γίνεται από τους Κλάδους ΠΕ 1 
Διοικητικού ή ΤΕ 15 Δασκάλων ή ΤΕ 17 Διοικητικών - 
Λογιστικών ή ΔΕ 1 Διοικητικού ή ΔΕ Εισπρακτόρων, 
σύμφωνα με τις διατάξεις του άρθρου 36 του Ν. 2190/ 
1994. 

2. Για το τμήμα Τεχνικών Υπηρεσιών η επιλογή Προϊ¬ 
σταμένων γίνεται από τους Κλάδους ΠΕ 3 Πολιτικών 
Μηχανικών ή ΠΕ 4 Αρχιτεκτόνων Μηχανικών ή ΤΕ 3 Τε¬ 
χνολόγων Πολιτικών Μηχανικών ή ΔΕ 5 Εργοδηγών ή 
ΤΕ 4 Τεχνολόγων Μηχανικών, σύμφωνα με τις διατά¬ 
ξεις του άρθρου 36 του Ν. 2190/1994. 

Αρθρο 7ο 

Η κατανομή - τοποθέτηση ή μετακίνηση του προσω¬ 
πικού στα τμήματα, γραφεία κ.λπ. θα ενεργείται με 
απόφαση του Δημάρχου, ανάλογα με τις ανάγκες των 
υπηρεσιών. 

Άρθρο 8ο 

Οι αρμοδιότητες όπως αυτές καθορίζονται από το 
επόμενο άρθρο του παρόντα Οργανισμού Ε.Υ., θα 
ασκούνται από τα τμήματα και Γραφεία των αντίστοι¬ 
χων υπηρεσιών. 

Άρθρο 9ο 

Οι αρμοδιότητες κάθε υπηρεσίας καθορίζονται ως 
εξής: 

Γραφείο Δημάρχου 

Για το ιδιαίτερο Γ ραφείο Δημάρχου 

Τηρεί την προσωπική αλληλογραφία και το Αρχείο 
του Δημάρχου. Καθορίζει ημέρες και ώρες, που ο Δή¬ 
μαρχος μπορεί να δέχεται διάφορες επιτροπές και πο¬ 
λίτες, μεριμνά για τα επισκεπτήρια, συνεντεύξεις και 
συσκέψεις με Αρχές, πολίτες και υπαλλήλους. 

Τηρεί το βιβλίο αποφάσεων Δημάρχου και το ενημε¬ 
ρώνει για θέματα που δεν ανήκουν στην αρμοδιότητα 
άλλων υπηρεσιών του Δήμου και διεξάγει ύλη την υπη¬ 
ρεσία που αφορά τη Δημοτική Επιτροπή Παιδείας. 

Οργανώνει τις επαφές του Δημάρχου με εκπροσώ¬ 
πους Αρχών και Φορέων και γενικά διεξάγει κάθε υπη¬ 
ρεσία που ανατίθεται με εντολή του. 

Για τον Αντιδήμαρχο 

Διεξάγει την αλληλογραφία του Αντιδημάρχου, εκδί¬ 
δει αποφάσεις για τις αρμοδιότητες που του έχουν 
ανατεθεί από το Δήμαρχο και γενικά κάθε υπηρεσία 
των αρμοδιοτήτων του και η οποία δεν ανήκει στην αρ¬ 
μοδιότητα των άλλων υπηρεσιών του Δήμου. 

Τηρεί το βιβλίο αποφάσεων του Αντιδημάρχου και 
φροντίζει για την τήρηση του Αρχείου του. 

Για τις Δημόσιες Σχέσεις 

Έχει την ευθύνη για την ενημέρωση και πληροφό¬ 
ρηση των δημοτών, δημοτικών φορέων μέσων μαζικής 
ενημέρωσης κ.λπ. 

Φροντίζει για την έκδοση και διάθεση ενημερωτικού 
δελτίου του Δήμου και των δραστηριοτήτων της Δημο¬ 
τικής Αρχής. 

Μεριμνά για τη διακόσμηση των δημοτικών κτιρίων, 
οδών και πλατειών, την απονομή διακρίσεων κ.λπ. σε 
διακεκριμένους πολίτες, την επικοινωνία με όλους 
τους φορείς, δημόσιους και ιδιωτικούς της πόλης, την 
τήρηση βιβλίου καταχώρησης των Αρχών, Υπηρεσιών, 
Συλλόγων, Σωματείων, Βουλευτών της περιοχής κ.λπ. 

Φροντίζει για την οργάνωση εορτών, επισήμων τελε¬ 
τών και δεξιώσεων, παραλαμβάνει τα φύλλα ημερήσιου 
και περιοδικού τύπου καθώς και κάθε εντύπου ή βι¬ 
βλίου που έχει σχέση ή απευθύνεται στο Δήμο. 

Παρακολουθεί όλα τα θέματα που δημοσιεύονται και 
αφορούν το Δήμο ή τη Διοίκησή του καθώς και την το¬ 
πική Αυτοδιοίκηση, ενημερώνει σχετικά το Δήμαρχο 
και ενημερώνει τις αρμόδιες υπηρεσίες. 


Πληροφορεί τους πολίτες όπου επιτρέπεται, τους 
κατατοπίζει και τους καθοδηγεί ανάλογα με την περί¬ 
πτωση. 

Δέχεται προφορικές ή έγγραφες αναφορές παραπό¬ 
νων των πολιτών κατά των υπαλλήλων ή των υπηρεσιών 
του Δήμου και οε συνεργασία με τα αρμόδια τμήματα 
δίνει τις σχετικές απαντήσεις και πληροφορίες. 

Βοηθά τους μαζικούς φορείς της πόλης, συνεργάζε¬ 
ται μαζί τους και τους ενημερώνει για τις δραστηριότη¬ 
τες του Δήμου. 

Ενημερώνεται για τις δραστηριότητες και για τον 
προγραμματισμό της Δημοτικής Αρχής που τα διοχε¬ 
τεύει στα μέσα μαζικής ενημέρωσης με σκοπό την ενη¬ 
μέρωση των δημοτών και τη δημιουργία κλίματος αμοι¬ 
βαίας κατανόησης. 

Συνεργάζεται με τις ειδικές επιτροπές και με όσα 
γραφεία χρειάζεται και παρακολουθεί τις συνεδριάσεις 
του Δημοτικού Συμβουλίου. 

Φροντίζει για την προώθηση των διαδικασιών εκεί¬ 
νων που συμβάλλουν στις αδελφοποιήσεις του Δήμου 
με άλλες πόλεις του εξωτερικού και μεριμνά για την τή¬ 
ρηση των όρων των εκάστοτε συμφωνιών φιλίας και συ¬ 
νεργασίας. Διατηρεί αρχείο αλληλογραφίας με το εξω¬ 
τερικό και επιλαμβάνεται των μεταφράσεων, επιστο¬ 
λών και εγγράφων του εξωτερικού. 

Διοργανώνει εκδηλώσεις στα πλαίσια των ανταλλα¬ 
γών, καθώς και της υποδοχής φιλοξενουμένων προσω¬ 
πικοτήτων. 

Ενημερώνεται για τις δραστηριότητες σε θέματα πα¬ 
γκοσμίων οργανισμών, όπως είναι ο ΟΗΕ, το Συμβούλιο 
της Ευρώπης, οι Τοπικές και Περιφερειακές Αρχές της 
Ευρώπης, η Ευρωπαϊκή Κοινότητα κ.λπ. 

Σε συνεργασία με άλλα γραφεία φροντίζει για τη 
συμμετοχή της Τοπικής Αρχής και όπου χρειάζεται του 
υπαλληλικού προσωπικού σε διεθνείς συναντήσεις, 
σεμινάρια, συνέδρια που γίνονται οπουδήποτε πάνω σε 
θέματα που αφορούν αρμοδιότητες των υπηρεσιών του 
Δήμου. 

Φροντίζει και οργανώνει τη συντήρηση και διατή¬ 
ρηση των ιστορικών αρχείων του Δήμου. 

Τμήμα Διοίκησης 
Προϊστάμενος 

Ο Τμηματάρχης της Διοικητικής Υπηρεσίας παρακο¬ 
λουθεί, ελέγχει και κατευθύνει τα γραφεία του τμήμα¬ 
τός του. 

Παραλαμβάνει την αλληλογραφία του Δήμου και τη 
χαρακτηρίζει, παραλαμβάνει την αλληλογραφία του 
τμήματός του και τη διανέμει στα οικεία γραφεία για 
ενέργεια. 

Μεριμνά και είναι υπεύθυνος για τη σύννομη, ορθή 
και ταχεία διεκπεραίωση των υποθέσεων αρμοδιότη- 
τάς του. 

Καταρτίζει τον Οργανισμό Εσωτερικής Υπηρεσίας 
του Δήμου, σε συνεργασία με τα άλλα τμήματα. Ελέγ¬ 
χει και υπογράφει όλα τα έγγραφα που συντάσσονται 
από τα γραφεία της υπηρεσίας του και είναι συνυπεύ- 

θυνος για τη νομιμότητα και πληρότητα του περιεχομέ¬ 
νου τους με τον υπάλληλο που τα ουνέταξε. 

Τηρεί ενημερωτικό αρχείο όλων των αποφάσεων των 
αρμοδίων οργάνων του Δήμου, των Επιτροπών και των 
Δικαστηρίων. 

Παρακολουθεί τη νομοθεσία και νομολογία που αφο¬ 
ρούν τις Διοικητικές Υπηρεσίες και μεριμνά για τον 
εφοδιασμό του Δήμου με νόμους, διατάγματα, εγκυ¬ 
κλίους, αποφάσεις συγγράμματα κ.λπ. και ενημερώνει 
σχετικά τις αρμόδιες υπηρεσίες, φροντίζοντας συγ¬ 
χρόνως και για τον εμπλουτισμό της βιβλιοθήκης του 
Δήμου. 

Μελετά και κάνει προτάσεις προς τους προϊσταμέ¬ 
νους του για την καλλίτερη οργάνωση των γραφείων 
του τμήματός του. 

Μεριμνά για την κοινοποίηση των διοικητικών απο¬ 
φάσεων και επιμελείται κάθε θέματος διοικητικού πε¬ 
ριεχομένου. 

Υπογράφει τις εντολές μετακίνησης του προσωπι¬ 
κού του τμήματός του, για την εκτέλεση υπηρεσίας, με 
δικά τους μεταφορικά μέσα ή με όμοια της υπηρεσίας 
και θεωρεί τα ημερολόγια κίνησής τους. Συντάσσει και 
υπογράφει ως αρμόδιος κατά πρώτο βαθμό τις υπηρε¬ 
σιακές εκθέσεις για την ετήσια απόδοσή τους και γνω- 
μοδοτεί για τη λήψη της κανονικής τους άδειας. 

Γραφείο Γραμματείας 
Για το Δημοτικό Συμβούλιο 
Κοινοποιεί την ημερήσια διάταξη των συνεδριάσεων 
του Δημοτικού Συμβουλίου που καταρτίζει ο Πρόεδρος 
του Σώματος κατά τη νομοθεοία που ισχύει, στα μέλη 
του και επιμελείται για την προετοιμασία των σχετικών 
αποφάσεων. 

Τηρεί τα πρακτικά των συνεδριάσεων, αρχείο απο¬ 
φάσεων και μεριμνά για την επικύρωση των πρακτικών 
και την έγκαιρη προώθηση των σχετικών αποφάσεων 
για έγκριση, για την παρακολούθηση της πορείας των 
αποφάσεων κ.λπ. στην αρμόδια Δημόσια Αρχή. 

Παρακολουθεί τις υποθέσεις που παραπέμφθηκαν 
στις Επιτροπές για πληρέστερη μελέτη και μεριμνά για 
την έγκαιρη εισαγωγή τους στο Δημοτικό Συμβούλιο 
προς συζήτηση. 

Για τη Δημαρχιακή Επιτροπή 
Σε ανάλογες ενέργειες προβαίνει προ κειμένου να 
λειτουργήσει η Δημαρχιακή Επιτροπή για θέματα αρμο- 
διότητάς της και έχει ανάλογες αρμοδιότητες, όπως 
αυτές καθορίζονται παραπάνω για το Δημοτικό Συμ¬ 
βούλιο. 

Γ ια το προσωπικό 

Φροντίζει για την τήρηση της νομοθεσίας που ισχύει 
κάθε φορά σχετικά με την υπηρεσιακή και συνταξιοδο- 
τική κατάσταση των τακτικών υπαλλήλων. 

Φροντίζει για τη διεξαγωγή όλων εκείνων των διαδι¬ 
κασιών που είναι απαραίτητες για την πρόσληψη προ¬ 
σωπικού. απολύσεις παραιτήσεις, τοποθετήσεις, μετα¬ 
τάξεις, μετακινήσεις, αποσπάσεις, χορήγηση μισθολο- 
γικών κλιμακίων, χρονοεπιδομάτων, αδειών και πειθαρ¬ 
χικών υποθέσεων. 


Τηρεί τα μητρώα και τους ατομικούς φακέλλους του 
προσωπικού κοι φροντίζει για τη ουνεχή παρακολού¬ 
θηση και ενημέρωσή τους. 

Εκδίδει τα πιστοποιητικά υπηρεσιακών μεταβολών, 
μελετά και εισηγείται αρμόδια θέματα που τους αφο¬ 
ρούν και διεξάγει τη σχετική αλληλογραφία. 

Μεριμνά για την τήρηση των νόμιμων διαδικασιών συ- 
νταξιοδότησης των αποχωρούντων τακτικών υπαλλή¬ 
λων και την παροχή σ' αυτούς βοηθήματος από το 
ΤΑΔΚΥ ή οποιοσδήποτε άλλου ασφαλιστικού φορέα. 

Ενεργεί για την προώθηση της αποστελλόμενης αλ¬ 
ληλογραφίας για την πληροφόρηση και τη μεταβολή 
της συνταξιοδοτικής κατάστασής των. 

Φροντίζει για την τήρηση της απαιτούμενης διαδικα¬ 
σίας για την πρόσληψη προσωπικού με σχέση εργασιός 
Ι.Δ., για τις απολύσεις, αποχωρήσεις, παραιτήσεις, 
αποσπάσεις, μετακινήσεις, μετατάξεις, πειθαρχικές 
αποφάσεις, άδειες κ.λπ. 

Τηρεί το μητρώο και τους ατομικούς φακέλλους, 
τους παρακολουθεί και τους ενημερώνει συνεχώς και 
ανελλιπώς. 

Εισηγείται στα αρμόδια όργανα για θέματα που αφο¬ 
ρούν αυτό το προσωπικό και διεξάγει τη σχετική αλλη¬ 
λογραφία. 

Γ ια την Ειδική Υπηρεσία 

Ελέγχει την τήρηση της καθαριότητας του Δήμου 
όπως καθορίζεται από τις ισχύουσες διατάξεις και τις 
αποφάσεις του Δημοτικού Συμβουλίου, στο δε έλεγχο 
συμπεριλαμβάνεται και κάθε μορφή ρύπανσης του δο¬ 
μημένου, φυσικού και πολιτιστικού περιβάλλοντος. 

Ενημερώνει τους δημότες και προτείνει μέτρα για 
την πρόληψη και καταστολή των αιτιών που προκαλούν 
τη ρύπανση - μόλυνση και χρησιμοποιεί κάθε νόμιμο 
μέσο για τη συμμόρφωση των παραβατών. 

Ασχολείται με την τήρηση των διατάξεων του κώδικα 
οδικής κυκλοφορίας, όπως και με την τήρηση ειδικών 
αστυνομικών διατάξεων που αφορούν την κυκλοφορία 
και στάθμευση των οχημάτων και επιβάλλει τις νόμιμες 
κυρώσεις στους παραβάτες, για δε την άσκηση των αρ¬ 
μοδιοτήτων αυτών εφαρμόζονται οι ισχύουσες κάθε 
φορά διατάξεις. 

Ελέγχει την τήρηση των όρων οικοδόμησης και της 
κατάληψης με οικοδομικά υλικά των κοινοχρήστων χώ¬ 
ρων και την ασφάλεια των ανεγειρομένων οικοδομών 
και υποδεικνύει στις αρμόδιες υπηρεσίες την κατεδά¬ 
φιση επικινδύνων κτισμάτων. 

Ελέγχει κάθε παραβάτη και επιβάλλει κυρώσεις. 
Δικαιούται να εισέρχεται σε αυλές, σε ανεγειρόμε- 
νες οικοδομές και κάθε φύσεως κτίσματα για τον 
έλεγχο της οικοδόμησης, σύμφωνα με τις διατάξεις 
που ισχύουν κάθε φορά, να ελέγχει τις άδειες οικοδό¬ 
μησης και κάθε σχετική άδεια. 

Ελέγχει την αποχέτευση γενικά, όπως τις παράνομες 
συνδέσεις ακινήτων με υδροφόρους αγωγούς ή αγω¬ 
γούς ακαθάρτων ή ομβρίων υδάτων καθώς και τις πα¬ 
ράνομες επεκτάσεις αυτών των αγωγών. 

Ελέγχει και παρεμποδίζει την επιχωμάτωση ή δό¬ 
μηση της φυσικής ροής των χειμάρρων, τον έλεγχο των 

νερών που χύνονται στους χειμάρρους ή ποταμούς για 
να μην περιέχουν λύμματα από οπουδήποτε προερχό¬ 
μενα. Γι’ αυτόν τον έλεγχο δικαιούται το προσωπικό να 
εισέρχεται σε αυλές, οικήματα και κάθε ιδιωτικό χώρο 
σύμφωνα με τις ισχύουσες κάθε φορά διατάξεις. 

Ελέγχει τη μόλυνση του περιβάλλοντος από κάθε 
πηγή και αιτία, παροδική ή μόνιμη που προκαλεΐ ρύ¬ 
πανση ή μόλυνση στο φυσικό περιβάλλον, στο δε 
έλεγχο υπόκεινται και οι εστίες καύσεως πόσης «ρύ¬ 
σεως κτιρίων, καθώς και η οπιτική - αισθητική ηχορύ¬ 
πανση. 

Ακόμη ο έλεγχος για τη μόλυνση του περιβάλλοντος 
περιλαμβάνει και τη ρύπανση από οσμές ένεκα εγκατά¬ 
λειψης στερεών αντικειμένων ή διαφόρων υπολυμμά- 
των. 

Ελέγχει και φροντίζει για την πιστή τήρηση των εκά- 
στοτε ισχυουσών διατάξεων που αφορούν την αφισο¬ 
κόλληση, μόνιμη ή πρόσκαιρη διαφήμιση πόσης φύ- 
σεως προϊόντων και υπηρεσιών με οποιοδήποτε διαφη¬ 
μιστικό μέσο γίνεται. 

Φροντίζει για την πιστή τήρηση της Νομοθεσίας και 
των εκάστοτε ισχυουσών διατάξεων που αφορούν φό¬ 
ρους, τέλη και δικαιώματα που δικαιούται ο Δήμος να 
εισπράξει από Φυσικά ή Νομικά Πρόσωπα, ελέγχει 
κάθε πλανόδιο πωλητή για την άδεια άσκησης επαγ¬ 
γέλματος. 

Γενικά σε κάθε περίπτωση που αναφέρεται παρα¬ 
πάνω επιβάλλει τις νόμιμες κυρώσεις κατά των παρα¬ 
βατών. 

Υποχρεούνται κατά την άσκηση των καθηκόντων 
τους να συνεργάζονται με τις κατά περίπτωση αρμό¬ 
διες Κρατικές Αρχές, (Στρατιωτικές, Αστυνομικές, Λι¬ 
μενικές, Τελωνειακός, Φορολογικές, Δασικές, Αγρο- 
νομικές, Αρχαιολογικές κ.λπ.). 

Επιδίδουν στους παραλήπτες κάθε είδους υπηρε¬ 
σιακά έγγραφα που αφορούν στρατολογικές, συνταξιο- 
δοτικές, φορολογικές κ.λπ. υποθέσεις των κατοίκων 
του Δήμου. 

Γ ραφείο Δημοτικής Κατάστασης - Πρωτοκόλλου - 
Διεκπεραίωσης - Αρχείου. 

Δημοτολόγια - Μητρώα Αρρένων - Στρατολογία - 
Εκλογικά - Ληξιαρχείο - Πρωτόκολλο - Διεκπεραίωση 
- Αρχείο. 

Για τα Δημοτολόγια. 

Μεριμνά για τη σύνταξη Δημοτολογίων και για την 
ανελλιπή τήρησή των. 

Φροντίζει για τις μεταβολές που επέρχονται και την 
έγκρισή τους από τη Διοικητική Αρχή, την επιμελή ενη¬ 
μέρωσή τους από διαγραφές λόγω θανάτου, διορθώ¬ 
σεις ηλικιών γυναικών, αλλαγή στοιχείων λόγω συντα- 
ξιοδΰτησης, συμπλήρωση στοιχείων που λείπουν, εγ¬ 
γραφή αδήλωτων, εξώγαμων κ.α. 

Μεριμνά για τη σύνταξη βιβλίου πληθυσμού. 

Μεριμνά για την κατάρτιση βιβλίου Μητρώου θηλέων 
και για την κατάρτιση Μητρώου Δημοτολογίου. 

Φροντίζει για τις εγγραφές δημοτών από την από¬ 


κτηση της Ελληνικής Ιθαγένειας, καθώς και για τις δια¬ 
γραφές τους λόγω απώλειας αυτής. 

Φροντίζει για την αρχειοθέτηση εγγράφων και γενι¬ 
κών μεταβολών, ενώ τηρεί συμπληρώνει και φυλάσσει 
τους φακέλλους των οικογενειών που είναι γραμμένες 
στα δημοτολόγια. 

Διεξάγει κάθε σχετική αλληλογραφία για τη μεταδη¬ 
μότευση από το Δήμο ή από άλλους Δήμους και μερι¬ 
μνά για τη διαγραφή των μεταδημοτευάντων δημο¬ 
τών. 

Επιμελείται της έκδοσης πιστοποιητικών ιθαγένειας, 
οικογενειακής και περιουσιακής κατάστασης, ταυτο¬ 
προσωπίας, κληρονομικών υποθέσεων, ειδικού τύπου 
κ.λπ. 

Φροντίζει για τη λεξικογράφηση και ευρετηρίαση εγ¬ 
γραφής στα νέα δημοτολόγια. 

Γ ια τα Μητρ«ΐκι Αρέννων - Στρατολογία. 

Ασχολείται με θέματα που σχετίζονται με την εγ¬ 
γραφή στα Μητρώα Αρρένων κατοίκων ή δημοτών, κα¬ 
θώς και με τη στρατολγική τους κατάσταση. 

Συντάσσει το ετήσιο Μητρώο Αρρένων και το λεξικο- 
γραφικό τους ευρετήριο. 

Κάνει τις εγγραφές αδήλωτων, αλλοδαπών που απο¬ 
κτούν τήν Ελληνική Ιθαγένεια, τις διαγραφές λόγω θα¬ 
νάτου, απώλειας της Ελληνικής Ιθαγένειας, τις διορθώ¬ 
σεις προσωπικής κατάστασης κ.λπ. 

Ενεργεί όλη την αλληλογραφία που έχει σχέση με το 
Μητρώο Αρρένων. 

Συντάσσει τους ετήοιους Στρατολογικούς πίνακες 
και φροντίζει για τη δημοσίευση ή επίδοση κάθε εγγρά¬ 
φου στρατολογικής φύσεως. 

Τηρεί τα βιβλία των επιτάξιμων, υποβάλλει τα δικαιο- 
λογητικά στα Στρατιωτικά Δικαστήρια και Επιτροπές 
για τις αποζημιώσεις. 

Φροντίζει για την αρχειοθέτηση και βιβλιοδέτηση Δ/ 
γών επί εγγράφων και γενικών μεταβολών στα ετήσια 
Μητρώα, 

Τηρεί τα Μητρώα, απογραφικά δελτία και τους φα¬ 
κέλλους των απογραφομένων υποζυγίων και οχημάτων 
και παρακολουθεί τις επερχόμενες εκάστοτε μεταβο¬ 
λές των κατόχων τους. 

Γ ια Εκλογικά. 

Παραλαμβάνει τις αιτήσεις εγγραφής ή μεταγραφής 
των ενδιαφερομένων για τη σύνταξη των εκλογικών κα¬ 
ταλόγων του Δήμου και φροντίζει για την έκδοση των 
εκλογικών βιβλιαρίων αρμοδίως. 

Ασχολείται με την έκδοση πιστοποιητικών εκλογικής 
χρήσης, με τα καθήκοντα που ανατίθενται από την 
ισχύουσα Νομοθεσία για τη διεξαγωγή εκλογών, τις 
αναθεωρήσεις ή ανασυντάξεις των εκλογικών καταλό¬ 
γων και γενικά με όλα τα θέματα του αντικειμένου των 
εκλογικών. 

Για το Ληξιαρχείο. 

Έχει όλα τα καθήκοντα του Δημάρχου που απορρέ¬ 
ουν από τη Νομοθεσία περί Ληξιαρχείων. 

Συντάσσει και υπογράφει τις Ληξιαρχικές Πράξεις 
Γεννήσεων, Βαπτίσεων, Γάμων, θανάτων κ.λπ. 

Τηρεί τα κύρια και βοηθητικά ληξιαρχικά βιβλία, τους 
φακέλλους και υποφακέλλους των ληξιαρχικών γεγο- 

νότων που δηλώνονται, δικαστικών αποφάσεων και των 
εκθέσεων επιθεωρήσεων του Ληξιαρχείου. 

Παραλαμβάνει την αλληλογραφία που αφορά το Λη¬ 
ξιαρχείο και φροντίζει για τη γρήγορη ενέργεια της. 

Στέλνει έγκαιρα στοιχεία στη Στατιστική Υπηρεσία, 
στη Νομαρχία και όποιες άλλες Υπηρεσίες, σχετικά με 
τα αίτια της θνησιμότητας και φυσικής κίνησης του 
πληθυσμού. 

Στέλνει, σύμφωνα με το Νόμο, στις διάφορες Αρχές 
αντίγραφα ή αποσπάσματα ληξιαρχικών πράξεων. 

Τηρεί τη σχετική νομοθεσία που αναφέρεται στον 
Πολιτικό Γάμο, ενημερώνει τα σχετικά μ’ αυτόν βιβλία 
και γενικά μεριμνά για την οργάνωση τέλεσης Πολιτι¬ 
κών Γόμων. 

Για το Πρωτόκολλο - Διεκπεραίωση - Αρχείο. 

Φροντίζει για την πρωτοκόλληση, ευρετηρίαση και 
συσχέτιση των εισερχομένων και εξερχομένων εγγρά¬ 
φων, την τήρηση των πρωτότυπων στο αρχείο και πα¬ 
ραδίνει με σχετικό βιβλίο την αλληλογραφία στις Υπη¬ 
ρεσίες. 

Διεκπεραιώνει την εισερχόμενη και εξερχόμενη αλ¬ 
ληλογραφία και την επικύρωση των αντιγράφων τους. 

Φυλάσσει τη σφραγίδα του Δήμου, σφραγίζει μ' αυτή 
όλα τα έγγραφα, φροντίζει για την ασφάλιση του Αρ¬ 
χείου του Δήμου και την καλή του διατήρηση. 

Τηρεί το Γενικό Αρχείο του Δήμου και κάνει προτά¬ 
σεις για την εκκαθάρισή του, σύμφωνα με τις εκάστοτε 
ισχύουσες διατάξεις. 

Ταξινομεί τα σχέδια των εγγράφων που πρέπει να 
αρχειοθετηθούν, τα τοποθετεί σε σχετικούς φακέλ- 
λους και θυρίδες με τάξη, ώστε κατά την αναζήτησή 
τους να βρίσκονται εύκολα. 

Για τις Καθαρίστριες. 

Φροντίζουν για την καθαριότητα των γραφείων, κα¬ 
θισμάτων, φορειαμών, δαπέδου, τοίχων, οροφής πα¬ 
ραθύρων και γενικά κάθε χώρου που στεγάζει τις Δη¬ 
μοτικές Υπηρεσίες και όλων των σκευών και μηχανημά¬ 
των που βρίσκονται σ' αυτούς. 

Ακόμα φροντίζουν για την καθαριότητα των χώρων 
που στεγάζουν τα αρχεία του Δήμου, των αποχωρητη¬ 
ρίων, του αυλείου χώρου των κτιρίων και γενικά επιλαμ¬ 
βάνονται για κάθε θέμα που αφορά εκτέλεση εργασιών 
σχετικά με την καθαριότητα σε Δημοτικά ακίνητα εφό¬ 
σον παραστεί ανάγκη. 

Υπάγονται διοικητικά στο παραπάνω Τμήμα και παίρ¬ 
νουν εντολές απ’ αυτό. 

Οφείλουν να μεταφέρουν την αλληλογραφία του Δή¬ 
μου από και προς Ταχυδρομείο, διάφορες Υπηρεσίες 
του Κέντρου κλπ., τουλάχιστον κατά χρονικά διαστή¬ 
ματα που υπηρετούν στο Δήμο οι δύο μονιμοποιηθεί- 
σες με τις διατάξεις των τελευταίων ευεργετικών Νό¬ 
μων. 

Ενεργούν για κάθε υπηρεσία ή εξωτερική που τους 
ανατίθεται και αρμόζει στα καθήκοντά τους. 

Πριν την αποχώρησή τους από την Υπηρεσία ελέγ¬ 
χουν και διαπιστώνουν ότι έχουν κλεισθεί τα γραφεία 
και τα παράθυρα, έχουν απελευθερωθεί οι πρίζες και 
γενικά ότι όλα έχουν καλώς. 


Ανάλογα με τις δυνατότητάς τους και εφόσον ο χρό¬ 
νος τους το επιτρέπει, βοηθούν άλλες Υπηρεσίες στο 
έργο τους. 

Τμήμα Οικονομικού 

Προϊστάμενος 

Προΐσταται του Οικονομικού Τμήματος, παρακολου¬ 
θεί και ελέγχει τη σωστή λειτουργία όλων των γρα¬ 
φείων του. 

Παραλαμβάνει την αλληλογραφία του Τμήματός του 
από το γενικό πρωτόκολλο του Δήμου και τη μοιράζει 
στα αντίστοιχα γραφεία για ενέργεια. 

Ασχολείται με την επεξεργασία για την τελική κατάρ¬ 
τιση του προϋπολογισμού και απολογισμού των εσόδων 
- εξόδων του Δήμου, των αντίστοιχων εκθέσεων και 
φροντίζει για την ψήφισή τους σε συνεργασία με το Δή¬ 
μαρχο και τις αρμόδιες Υπηρεσίες. 

Ελέγχει και θεωρεί όλα τα έγγραφα που συντάσσο- 
νται από τα γραφεία της υπηρεσίας του, για τη νομιμό¬ 
τητα και πληρότητα, πριν να δοθούν για υπογραφή στο 
Δήμαρχο ή Αντιδήμαρχο. 

Παρακολουθεί τις αποφάσεις, εγκυκλίους, νόμους, 
διατάγματα που αφορούν τα οικονομικά του Δήμου και 
συνεργάζεται, αν χρειασθεί με άλλα τμήματα ή γρα¬ 
φεία. 

Γ ενικά φροντίζει για την κατάρτιση, συμπλήρωση και 
διαφύλαξη της Νομοθεσίας του Τμήματος, των συγ¬ 
γραμμάτων και οικονομικών περιοδικών με σκοπό την 
ενημέρωση των υπαλλήλων του Τμήματός του. 

Παρακολουθεί και ασκεί εποπτεία στην πορεία εκτέ¬ 
λεσης του προϋπολογισμού, εισηγείται τις αναμορφώ¬ 
σεις του, μελετά και κάνει προτάσεις για την καλύτερη 
οργάνωση και λειτουργία της Οικονομικής Υπηρε¬ 
σίας. 

Φροντίζει για την έγκαιρη βεβαίωση και είσπραξη 
των δημοτικών εσόδων, αναπτύσσει τη φορολογική 
προσπάθεια του Δήμου, μελετά τις οικονομικές συμβά¬ 
σεις, επιβλέπει στη βεβαίωση κάθε χρέους και εισηγεί- 
ται μέτρα για τη βελτίωση του προϋπολογισμού, τη με¬ 
γαλύτερη απόδοση των δημοτικών προσόδων ή τη συ¬ 
γκράτηση των δαπανών. 

Μεριμνά για τη διενέργεια διαγωνισμών, σύμφωνα με 
τις διατάξεις που ισχύουν κάθε φορά, για την εκμί- 
σθωση, μίσθωση, αγορά, παραχώρηση χρήσης κλπ. κι¬ 
νητών και ακίνητων πραγμάτων του Δήμου και φροντί¬ 
ζει για την έγκαιρη κατάρτιση και υπογραφή των μισθω¬ 
τηρίων συμβάσεων και γενικά των συμβάσεων οικονο¬ 
μικής φύσης. 

Γ ενικά ασχολείται με οποιοδήποτε θέμα, που λεπτο¬ 
μερώς δεν αναφέρεται παραπάνω και ανήκει στις αρ¬ 
μοδιότητες της Οικονομικής Υπηρεσίας, σύμφωνα με 
τις σχετικές κάθε φορά διατάξεις, επιβλέπει και κατευ¬ 
θύνει τους υπαλλήλους του Τμήματός του. 

Υπογράφει τις εντολές μετακίνησης του προσωπι¬ 
κού του Τμήματός του, για την εκτέλεση υπηρεσίας, με 
δικά τους ή υπηρεσιακά μεταφορικά μέσα και θεωρεί 
τα ημερολόγια κίνησής τους. 

Συντάσσει 

και υπογραφή ως αρμόδιος κατά πρώτο βαθμό τις 
υπηρεσιακές εκθέσεις για την ετήσια απόδοσή τους 
και γνωματεύει για τη λήψη της κανονικής τους αδείας. 

Γραφείο Λογιστικό 

Προγραμματισμός - Σύνταξης - Παρακολούθησης 
Προϋπολογισμού - Οικονομικής Διοίκησης - Εκκαθάρι¬ 
σης και εντολής πληρωμών, Μισθοδοσίας, Ασφάλισης 
Προσωπικού - Αποδόσεων Λογαριασμού και Λοιπών 

Υποθέσεων 

Για τον προγραμματισμό, τη Σύνταξη - Παρακολού¬ 
θηση Προϋπολογισμού και Οικονομική Διοίκηση. 

Συγκεντρώνει τα απαραίτητα στοιχεία για την κατάρ¬ 
τιση του προϋπολογισμού σε συνεργασία με τον Τμη- 
ματόρχη - Προϊστάμενο, τις αρμόδιες υπηρεσίες και 
καταρτίζει τη σχετική έκθεση μέσα στις προθεσμίες 
που ορίζει ο Δ.Κ.Κ. 

Εκτελεί κάθε εργασία που αφορά θέματα προϋπολο¬ 
γισμού και γενικά παρακολουθεί την πορεία εκτέλεσής 
του, εισηγείται την αναμόρφωσή του με την εγγραφή 
νέων εσόδων και τη χορήγηση συμπληρωματικών ή 
εκτάκτων πιστώσεων. 

Συγκεντρώνει, ελέγχει και καταχωρεί στα σχετικά 
λογιστικά βιβλία τα αποτελέσματα του προϋπολογι¬ 
σμού εσόδων - εξόδων και της κίνησης του δημοτικού 
χρέους και στέλνει τα σχετικά παραστατικά στους αρ¬ 
μόδιους με την εκκαθάριση και εντολή δαπανών. 

Τηρεί ειδικό αρχείο προϋπολογισμών και απολογι¬ 
σμών με άλες τις σχετικές αποφάσεις και εγκρίσεις, 
συγκεντρώνει στατιστικά στοιχεία και διάφορες πληρο¬ 
φορίες που είναι χρήσιμες για τις προβλέψεις του 
προϋπολογισμού και γενικά που αναφέρονται στα οικο¬ 
νομικά ζητήματα του Δήμου. 

Τηρεί το βιβλίο αποδόσεων λογαριασμού του Δημάρ¬ 
χου και το βιβλίο δημοσίου χρέους (σύναψη δανείων 
και τοκοχρε ωλύσια). 

Για την Εκκαθάριση και Εντολή Πληρωμών - και Απο¬ 
δόσεων Λογαριασμών. 

Ελέγχει τα δικαιολογητικά κάθε δαπάνης προς διαπί¬ 
στωση του κανονικού και νόμιμου ή όχι αυτής και την 
ύπαρξη ανάλογης πίστωσης για κάθε πληρωμή μέσα 
στα πλαίσια των οικονομικών δημοτικών δυνατοτή¬ 
των. 

Ενεργεί την αναγνώριση των πιστωτών του Δήμου με 
την προσυπογραφή των πράξεων εκκαθάρισης και με 
βάση αυτά εκδίδει τα σχετικά χρηματικά εντάλματα 
πληρωμής στα ονόματα των δικαιούχων. 

Καταχωρεί αυτά στα οικεία βιβλία και στη συνέχεια 
και μετά την υπογραφή από τους αρμόδιους, τα στέλνει 
στο Δημοτικό ή Δημόσιο Ταμείο για εξόφληση. 

Επιμελείται για την έγκαιρη και κανονική παραλαβή, 
τόσο ποσοτική όσο και ποιοτική, όλων των δημοτικών 
προμηθειών από τις αρμόδιες επιτροπές και την παρά¬ 
δοσή τους στην οικεία αποθήκη. 

Τηρεί τα προβλεπόμενα από το Νόμο βιβλία. 

Επιμελείται για την απόδοση λογαριασμού του Δη¬ 
μάρχου στο Δημοτικό Συμβούλιο, σύμφωνα με τις ισχύ- 
ουσες κάθε φορά διατάξεις. 


Παρακολουθεί τις τιμές των διαφόρων ειδών και ενη¬ 
μερώνει τις αρμόδιες επιτροπές και υπηρεσίες. 

Μεριμνά για τη συγκέντρωση όλων των στοιχείων 
που αφορούν πληρωμές του Δήμου προς τρίτους. 

Ενημερώνεται επί της υπάρχουσας νομοθεσίας και 
των εκάστοτε γινομένων τροποποιήσεών της. 

Για τη Μισθοδοσία - Ασφάλιση Προσωπικού και Γ ενι¬ 
κών Υποθέσεων. 

Επιμελείται για τη συγκέντρωση των παραστατικών 
εγγράφων που έχουν σχέση με την πληρωμή της μισθο¬ 
δοσίας όλου του προσωπικού, σε συνεργασία με τον 
υπεύθυνο προσωπικού της Διοικητικής Υπηρεσίας και 
φροντίζει για τη σύνταξη των απαραίτητων καταστά¬ 
σεων πληρωμής της όπως ορίζουν κάθε φορά οι σχετι¬ 
κές διατάξεις. 

Φροντίζει για την ασφάλιση όλου του προσωπικού 
και συντάσσει όλες τις καταστάσεις που χρειάζονται 
για τα ασφαλιστικά ταμεία με τα οποία επικοινωνεί για 
την επίλυση των επιμέρους θεμάτων. 

Τηρεί το βιβλίο μισθοδοσίας όλου του προσωπικού 
και συντάσσει τις βεβαιώσεις αποδοχών όλων των ερ¬ 
γαζομένων για τη Δημόσια Οικονομική Υπηρεσία (Εφο¬ 
ρία). 

Σε συνεργασία με τον οικείο προϊστάμενο μεριμνά 
για τις ανάγκες των υπηρεσιών του Δήμου και προχω¬ 
ρεί, κατά τις κείμενες διατάξεις, στην προμήθεια κάθε 
μορφής πραγμάτων, υλικών, εργαλείων κλπ. που είναι 
αναγκαία για την απρόσκοπτη λειτουργία των Δημοτι¬ 
κών Υπηρεσιών. 

Διενεργεί όλους τους πρόχειρους διαγωνισμούς. 

Γ ραφείο Προσόδων Δημοτικής Περιουσίας και Δημο¬ 
τικού Ταμείου 

Βεβαίωση Φόρων - Τελών - Δικαιωμάτων - Εισφορών 
- Δημοτική Περιουσία. 

Συγκεντρώνει τα παραστατικά στοιχεία, σύμφωνα με 
τις διατάξεις που ισχύουν κάθε φορά για τη νόμιμη βε¬ 
βαίωση όλων των φόρων, τελών γενικά, εισφορών και 
δικαιωμάτων, σε συνεργασία με τους αρμόδιους κατά 
ύλη υπαλλήλους. 

Καταρτίζει τις οικείες βεβαιωτικές καταστάσεις. 

Επιμελείται της κοινοποίησης των κάθε είδους φο¬ 
ρολογικών εγγράφων στους υποχρέους των φορολογι¬ 
κών καταλόγων, τους οποίους διαβιβάζει στο Δημοτικό 
ή Δημόσιο Ταμείο προς εκτέλεση. 

Εκτελεί κάθε προπαρασκευαστική εργασία που 
αφορά τη διαγραφή βεβαιωθέντων ή την επιστροφή 
αχρεωστήτως εισπραχθέντων φόρων, τελών δικαιωμά¬ 
των και ενεργεί για τις διαγραφές και τις καταστάσεις 
επιστροφών. 

Γενικά διεξάγει όλη τη διαδικασία βεβαίωσης των 
κάθε μορφής φόρων, τελών, εισφορών και δικαιωμά¬ 
των, σύμφωνα με τις γενικές και ειδικές ισχύουσες 
κάθε φορά διατάξεις. 

Διενεργεί, όταν χρειάζεται γενικές απογραφές για τη 
γρήγορη συγκέντρωση της φορολογητέας ύλης και 
ελέγχει τις δηλώσεις που υποβάλλονται. 

Μεριμνά για την έκδοση των αδειών που χορηγεί ο 

Δήμος, κατά περίπτωση, σε συνεργασία με τα αρμόδια 
κατά ύλη γραφεία. 

Παραλαμβάνει και καταχωρεί σε ειδικό βιβλίο τις 
προσφυγές που υποβάλλονται από τους φορολογού¬ 
μενους και επιμελείται της συγκέντρωσής τους στα αρ¬ 
μόδια τμήματα για αντίκρουση των ισχυρισμών των 
π ροαφε υ γόντων. 

Ενημερώνει έγκαιρα τα βιβλία του γραφείου, σχετικά 
με τα ένδικα μέσα κατά των φορολογικών εγγράφων 
καθώς και για το αποτέλεσμα μετά την έκδοση των 
σχετικών αποφάσεων. 

Φροντίζει για την παραπομπή των προσφυγών που 
ζητούν συμβιβαστική επίλυση στις αρμόδιες επιτρο¬ 
πές, φροντίζει για την έγκαιρη αποστολή των προσφυ¬ 
γών που έχει επιτευχθεί συμβιβασμός στο Δημοτικό 
Συμβούλιο για έγκριση και την αποστολή των προσφυ¬ 
γών αυτών που δεν συμβιβάστηκαν και αυτών που δεν 
ζητούν συμβιβασμό, στα αρμόδια Διοικητικά Δικαστή¬ 
ρια με τις σχετικές εκθέσεις (Ν. 505/1976) και φωτοα¬ 
ντίγραφα όλων των σχετικών στοιχείων που αφορούν 
τη βεβαίωση. 

Παρακολουθεί και ελέγχει τους γραμματείς των φο¬ 
ρολογικών επιτροπών, σχετικά με την ολοκλήρωση της 
διαδικασίας κοινοποίησης των αποφάσεων, μέσα στις 
προθεσμίες που προβλέπει ο Νόμος και τηρεί το γενικό 
αρχείο αποφάσεων φορολογικών επιτροπών και Διοι¬ 
κητικών Δικαστηρίων. 

Ενημερώνει έγκαιρα το Δημόσιο ή Δημοτικό Ταμείο, 
σχετικά με την άσκηση ενδίκων μέσων κατά των φορο¬ 
λογητέων εγγραφών. 

Παραλαμβάνει τις αποφάσεις των Διοικητικών Δικα¬ 
στηρίων και επιμελείται, σε συνεργασία με τη Δημαρ¬ 
χιακή Επιτροπή, για τη συνέχιση ή μη των ενδίκων μέ¬ 
σων. 

Φροντίζει για την αντιπροσώπευση του Δημάρχου 
ενώπιον των Διοικητικών Δικαστηρίων για την υπερά¬ 
σπιση των οικονομικών συμφερόντων του Δήμου. 

Διεκπεραιώνει την αλληλογραφία του αντικειμένου 
και επιμελείται σε συνεργασία με τον προϊστάμενο του 
Τμήματος, για την έγκαιρη λήψη των αποφάσεων του 
Δημοτικού Συμβουλίου και του Δημάρχου, για τις προ¬ 
τάσεις συγκρότησης των σχετικών επιτροπών. 

Ενημερώνεται ανελλιπώς και έγκαιρα επί της υπάρ- 
χουσας Νομοθεσίας που αφορά το ακτικείμενο της 
Υπηρεσίας και τηρεί αρχείο αυτής. 

Επιμελείται για την πιστή εφαρμογή του κανονισμού 
λειτουργίας του Δημοτικού Νεκροταφείου, ευθύνεται 
για την τήρηση της κείμενης νομοθεσίας των αποφά¬ 
σεων του Δημοτικού Συμβουλίου και του Δημάρχου 
σχετικά μ' αυτό και φροντίζει για τη βεβαίωση όλων των 
εσόδων του. 

Συγκεντρώνει τους πάσης φύσεως τίτλους της ακί¬ 
νητης Δημοτικής Περιουσίας του Δήμου και φροντίζει 
για τη σύνταξη για κάθε ακίνητο σχετικού σχεδιαγράμ¬ 
ματος, σε συνεργασία με άλλα γραφεία. 

Καταρτίζει φάκελλο, για κάθε ακίνητο, που περιλαμ¬ 
βάνει όλα τα στοιχεία που θεμελιώνουν το δικαίωμα του 
Δήμου επί του ακινήτου. 


Περιφρουρεί το δικαίωμα κυριότητας, νομής και κα¬ 
τοχής από το Δήμο της ακίνητης περιουσίας. 

Συλλέγει τα απαραίτητα στοιχεία για τον έλεγχο της 
κατάστασης των κτημάτων που απαλλοτριώνονται και 
ενεργεί για την εξακρίβωση της πραγματικής τους 
αξίας. 

Φροντίζει, σε συνεργασία με τον προϊστάμενο και 
άλλα αρμόδια κατά ύλη γραφεία, για την κατάρτιση 
πλήρους κτηματολογίου, για όλα τα ακίνητα του Δήμου 
αστικά και μη κτήματα. 

Φροντίζει για την ασφάλιση της ακίνητης περιου¬ 
σίας, όλων των μηχανημάτων και αυτοκινήτων, σε συ¬ 
νεργασία με το γραφείο Δημάρχου. 

Τηρεί το αρχείο κληροδοτημάτων, μεριμνά για την 
αξιοποίησή των και την επωφελέστερη διάθεση της 
ακίνητης περιουσίας και γενικά των κάθε φύσης μόνι¬ 
μων ή πρόχειρων εγκαταστάσεων. 

Μεριμνά για τη σύνταξη σε σχέδιο των διακηρύξεων 
των δημοπρασιών, για τη μίσθωση των δημοτικών κτη¬ 
μάτων, ενεργεί τη σχετική αλληλογραφία και κάνει 
όλες εκείνες τις ενέργειες που χρειάζονται για τη διά¬ 
θεση των βοσκοτόπων στους δημότες ποιμένες ή την 
ενοικίαση μέρους αυτών. 

Φροντίζει για την κατάρτιση και έγκαιρη υπογραφή 
των μισθωτηρίων συμβολαίων, επιβλέπει για την ακριβή 
από κάθε άποψη εκτέλεση των όρων τους από τους 
υπόχρεους μισθωτές. 

Τηρεί βιβλίο μισθωτών για καθένα από τα Δημοτικά 
Καταστήματα, θέσεων ή εγκαταστάσεων στο οποίο 
φαίνεται ο σκοπός της χρήσης, το μίσθωμα και ιδιαί¬ 
τερο φάκελλο για κάθε μίσθωση, που περιέχει όλα τα 
στοιχεία που τη θεμελιώνουν. 

Παρακολουθεί το χρόνο λήξης των μισθώσεων και 
φροντίζει για την έγκαιρη διεξαγωγή των δημοπρασιών 
με σκοπό την επαναμίσθωση. 

Παρακολουθεί τις ενοικιοστασιακές διατάξεις για 
εφαρμογή τους και επιβλέπει τη χρήση των μισθωμά¬ 
των, σύμφωνα με τους όρους των σχετικών μισθωτη¬ 
ρίων συμβόσεων, καταγγέλλοντας κάθε παραβάτη και 
γενικά προστατεύει τα συναφή συμφέροντα του Δή¬ 
μου. 

Διαπιστώνει τις ζημιές που προέρχονται από κάθε μι¬ 
σθωτή, το είδος και την έκταση και μεριμνά για την τα¬ 
χεία επανόρθωσή των. 

Μεριμνά για την ταξινόμηση, διαφύλαξη και συντή¬ 
ρηση των παραλαμβανομένων ειδών και τη διάθεσή 
τους σύμφωνα με τις οικείες διατάξεις διαχείρισης 
κάθε μορφής υλικού στα οικεία τμήματα. 

Τηρεί τα βιβλία διαχείρισης, που προβλέπονται από 
το Νάμο, κάθε μορφής πραγμάτων και ασχαλείται με 
την υπεύθυνη τήρηση και θεώρηση όλων των σχετικών 
μ’ αυτά διαχειριστικών εντύπων (έπιπλα, μηχανήματα, 
σκεύη κ.λπ.). 

Φροντίζει για την τήρηση και πιστή εφαρμογή του 
κανονισμού λειτουργίας και δικαιωμάτων χρήσης Μαρι¬ 
νών του Δήμου. 

Συμμετέχει, σε συνεργασία με τη Διοίκηση των Δη¬ 
μοτικών Επιχειρήσεων, στην οργάνωση και λειτουργία 

των και τηρεί αρχείο Νομοθεσίας και γενικά εγκυκλίων, 
που αναφέρονται στο αντικείμενο. 

Δημοτικό Ταμείο 

Ο Δημοτικός Ταμίας είναι αποκλειστικά υπεύθυνος 
για τη σύννομη, ορθή και ταχεία διεκπεραίωση των 
υποθέσεων της αρμοδιότητάς του και την τήρηση των 
σχετικών διατάξεων περί «Ταμιακής Υπηρεσίας» του 
Δ.Κ.Κ. και του Β.Δ/τος «περί οικονομικής διοικήσεως 
και λογιστικού των Δήμων και Κοινοτήτων» κάι των εκά- 
στοτε ισχυουσών διατάξεων. 

Επιμελείται για την εξέλιξη των χρηματικών καταλό¬ 
γων ή των τίτλων εισπρακτέων εσόδων, που αποστέλ- 
λονται από την αρμόδια υπηρεσία, με την κοινοποίηση 
ατομικών ή ειδικών προσκλήσεων προς τους οφειλέτες 
και τη βεβαίωση των οίκοθεν βεβαιουμένων εσόδων. 

Εκδίδει μέσα στη νόμιμη προθεσμία τα αποδεικτικά 
«εισπρακτέων», σύμφωνα με τις σχετικές διατάξεις 
«περί οικονομικής διοικήσεως και λογιστικού των Δή¬ 
μων και Κοινοτήτων». 

Εκκαθαρίζει τις οφειλές των υποχρέων, λαμβάνει τα 
νόμιμα μέτρα κατά των οφειλετών και γενικά κάθε επι¬ 
τρεπόμενο μέτρο με σκοπό την προστασία των δημοτι¬ 
κών συμφερόντων. 

Παραδίδει έγκαιρα αντίγραφα των χρηματικών κατα¬ 
λόγων στα εισπρακτορικά όργανα, για να επιμεληθούν 
τις οικείες εισπράξεις. 

Κατανέμει τους εισπρακτέους χρηματικούς τίτλους 
«κατά είδος εσόδου», παρακολουθεί την είσπραξή 
τους και ενεργεί τις πιστώσεις στους παραπάνω τί¬ 
τλους, των ποσών που πληρώνονται. 

Ενεργεί τον έλεγχο των κάθε μορφής εισπράξεων, 
τακτοποιεί λογιστικά τις εισπράξεις που πραγματο¬ 
ποιούνται από το οικείο όργανο, εκδίδει χωριστά για 
κάθε παραλαβή χρημάτων τα οικεία γραμμάτια παρα¬ 
λαβής, με χρηματικό λογαριασμό «τακτοποιητέες ει¬ 
σπράξεις», σύμφωνα με τις οικείες διατάξεις για την εν 
συνεχεία εισαγωγή των εισπράξεων στο Δημοτικό Τα¬ 
μείο. 

Ενεργεί τον έλεγχο της πληρωμής των εκδιδομένων 
χρηματικών ενταλμάτων πληρωμής των αποδοχών 
όλων των υπαλλήλων και του ημερομισθίου γενικά προ¬ 
σωπικού, των έργων, προμηθειών και γενικά των δαπα¬ 
νών του Δήμου, σύμφωνα με τις σχετικές διατάξεις και 
στη συνέχεια προβαίνει στην εξόφλησή τους. 

Συγκεντρώνει και καταχωρεί στα οικεία λογιστικά βι¬ 
βλία τις εισπράξεις και πληρωμές του Δήμου, σύμφωνα 
πάντοτε με τις οικείες διατάξεις «περί οικονομικής 
διοικήσεως και λογιστικού των Δήμων και Κοινοτή¬ 
των». 

Καταρτίζει τις μηνιαίες, τριμηνιαίες και ετήσιες απο¬ 
λογιστικές καταστάσεις εισπραχθέντων και εισπρα¬ 
κτέων υπολοίπων κατά λογαριασμούς εσόδων, καθώς 
και των πληρωθέντων χρηματικών ενταλμάτων κατά ΚΑ 
εξόδων του προϋπολογισμού, στο τέλος δε κάθε έτους 
καταρτίζει τον απολογισμό των εσόδων και εξόδων. 


Τμήμα Τεχνική Υπηρεσίας 

Προϊστάμενος 

ΠροΤσταται των Τεχνικών Υπηρεσιών, παρακολουθεί 
και ελέγχει τη λειτουργία τους και συντονίζει τα γρα¬ 
φεία. 

Παραλαμβάνει από το γενικό πρωτόκολλο την αλλη¬ 
λογραφία του τμήματος και τη μοιράζει στα αντίστοιχα 
γραφεία για ενέργεια. 

Επιμελείται της συγκέντρωσης όλων των στοιχείων 
που είναι απαραίτητα, σε συνεργασία με τα άλλα τμή¬ 
ματα και τη διοίκηση του Δήμου για την κατάρτιση του 
σχεδίου του Τεχνικού Προγράμματος. 

Σύμφωνα με την ισχύουσα νομοθεσία θεωρεί: 

α) Τις τεχνικές μελέτες κάθε μορφής. 

β) Τα πρωτόκολλα κανονισμού τιμών μονάδος νέων 
εργασιών, συγκριτικούς πίνακες, πρωτόκολλα αναθεώ¬ 
ρησης τιμών κ.λπ., που συντάσσονται συμπληρωματικά 
ή τροποποιητικά της μελέτης, κατά την εκτέλεση ερ¬ 
γασιών μελετών ή κατασκευής και συντήρησης δημοτι¬ 
κών έργων. 

γ) Τις πιστοποιήσεις, λογαριασμούς και τιμολόγια για 
την πληρωμή κάθε είδους δαπανών, που αφορούν τόσο 
κατασκευές, συντηρήσεις ή μελέτες δημοτικών έργων, 
όσο και προμήθειες υλικών, οργάνων, μηχανημάτων, 
εργαλείων κ.λπ. ειδών. 

Είναι συνυπεύθυνος για τη νομιμότητα και πληρό¬ 
τητα του περιεχομένου τους, με τον υπάλληλο που τα 
συνέταξε. 

Ορίζει επιβλέποντες σε έργα ή μελέτες. 

Παρακολουθεί τους νόμους, διατάγματα, αποφάσεις 
και εγκυκλίους που αφορούν το τμήμα της υπηρεσίας 
του, σε συνεργασία με το Τμήμα της Διοικητικής και Οι¬ 
κονομικής Υπηρεσίας και ακόμα φροντίζει για τον εφο¬ 
διασμό της Υπηρεσίας με τεχνικά συγγράμματα, επι¬ 
στημονικά περιοδικά κ.λπ. 

Είναι συνυπεύθυνος με τους προϊσταμένους των άλ¬ 
λων σχετικών τμημάτων και μεριμνά για τη διενέργεια 
διαγωνισμών προς εκτέλεση έργων και προμηθειών κα¬ 
θώς και για την παραλαβή τους, σύμφωνα με τις ισχύ- 
ουσες κάθε φορά διατάξεις και θεωρεί τις τελικές επι¬ 
μετρήσεις. 

Παρέχει στοιχεία και κάνει προτάσεις στην Οικονο¬ 
μική Υπηρεσία, για την πρόβλεψη ή αναμόρφωση των 
πιστώσεων εκτελεστέων έργων ή προμηθειών, την κα¬ 
λύτερη και απρόσκοπτη εκτέλεση ανταποδοτικών έρ¬ 
γων, σε συνεργασία με τα αρμόδια γραφεία της Υπηρε¬ 
σίας του. 

Μελετά και συνεργάζεται με το Οικονομικό Τμήμα, 
για την ανάπτυξη των Δημοτικών Οικονομικών, φροντί¬ 
ζει για την καλύτερη οργάνωση της Τενχικής Υπηρε¬ 
σίας καθώς και την κατανομή του προσωπικού, σε συ¬ 
νεργασία με τη δημοτική διοίκηση. 

θεωρεί κάθε είδους αντίγραφα που έχουν σχέση με 
το τμήμα του και χορηγεί κάθε είδους βεβαιώσεις, μετά 
από έλεγχο αρμοδίου υπαλλήλου. 

Προωθεί για ψήφιση από τα αρμόδια δημοτικά όρ¬ 
γανα, σε συνεργασία με άλλα αρμόδια τμήματα, μελέ- 

τες, συγκριτικούς πίνακες κ.λπ. και μεριμνώ για την 
έγκαιρη διεκπεραίωσή τους. 

Εποπτεύει, καθοδηγεί και διευθύνει τα γραφεία: Σύ¬ 
νταξης μελετών και γενικών υποθέσεων, ύδρευσης - 
αποχέτευσης-ηλεκτροφωτισμού, εκτελουμένων έρ¬ 
γων και προμηθειών, καθώς και το γραφείο Καθαριότη- 
τας-Νεκροταφείου-κήπων και δενδροστοιχιών. 

Τέλος, ασχολείται με οποιοδήποτε θέμα και ενεργεί 
κάθε μορφής έλεγχο και επιθεωρήσεις αρμοδιότητας 
Τεχνικών Υπηρεσιών. 

Υπογράφει τις εντολές μετακίνησης του προσωπι¬ 
κού του τμήματός του, με δικά τους μεταφορικά μέσα ή 
με μεταφορικά μέσα της υπηρεσίας και θεωρεί τα ημε¬ 
ρολόγια κίνησής τους για λόγους υπηρεσιακούς. 

Συντάσσει και υπογράφει τις εκθέσεις για την ετήσια 
αποδοτικότητα των, υφισταμένων των υπαλλήλων, 
κατά πρώτο βαθμό και γνωμοδοτεί για τη λήψη της κα¬ 
νονικής τους αδείας. 

Παρακολουθεί και ελέγχει την εφαρμογή και το λει¬ 
τουργικό αποτέλεσμα του προγράμματος καθαριότη¬ 
τας, 

Παρακολουθεί τις εξελίξεις στην τεχνολογία, τον 
τρόπο διάθεσης απορριμμάτων και εισηγείται για τη 
βελτίωση. 

Μελετά και κάνει προτάσεις για την προμήθεια, συ¬ 
ντήρηση και επισκευή όλων των μηχανημάτων και αυ¬ 
τοκινήτων του Δήμου. 

Παρακολουθεί τα προγράμματα της Ε.Ο.Κ. και σε 
συνεργασία με τον Τμηματάρχη του Οικονομικού Τμή¬ 
ματος, εισηγείται στο Δήμαρχο σχετικά με αυτό. 

Φροντίζει σε συνεργασία με τους υφισταμένους του 
για την εύρυθμη λειτουργία και συντήρηση του δημοτι¬ 
κού συνεργείου όπου φυλάσσονται τα οχήματα, μηχα¬ 
νήματα κ.λπ. κεφαλαιακός εξοπλισμός του Δήμου. 

Γραφείο Σύνταξης Μελετών - Έργων - Προμηθειών και 
Γενικών Υποθέσεων 

Συντάσσει τις μελέτες και επιβλέπει την εφαρμογή 
τους για όλα τα έργα του Δήμου. 

Φροντίζει για την ανάπτυξη και συντήρηση του πρα¬ 
σίνου και συντάσσει τις σχετικές μελέτες προμηθειών 
κ.λπ. 

Ασχολείται με θέματα σχετικά με τη μόλυνση του πε¬ 
ριβάλλοντος στη δημοτική περιοχή και εισηγείται μέτρα 
για την αναβάθμισή του. 

Διαφωτίζει με οποιοδήποτε τρόπο τους κατοίκους 
πάνω στα περιβαντολογικά προβλήματα και προτείνει 
μέτρα για την αποφυγή της ρύπανσης και την κατα¬ 
στολή των αιτιών που την προκαλούν. 

Συνεργάζεται με σχετικούς δημόσιους φορείς και 
τους αρμόδιους*ης ειδικής υπηρεσίας κάνει αυτοψίες 
και παίρνει κάθε νόμιμο μέτρο για προστασία του περι¬ 
βάλλοντος. 

Ασχολείται με θέματα πολεοδομικών εφαρμογών, με 
το κτηματολόγιο της πόλης από τεχνικής πλευράς, με 
ιδιοκτησιακά θέματα τοπογραφικές μελέτες. 

Εκτελεί και υλοποιεί τις μελέτες για την κατασκευή, 
ανακατασκευή οδών ασφαλτοστρώσεις, κρασπεδόρει- 


θρα, ασφαλτοτάπητες, χωματουργικές εργασίες, ση¬ 
μάνσεις, περιβαντολογικά έργα κ.λπ. 

Φροντίζει για την τακτοποίηση των επισκευών στα 
σχολικά κτίρια, το δημοτικό κατάστημα και την υπό¬ 
λοιπη ακίνητη περιουσία του Δήμου. 

Φροντίζει για τη διαμόρφωση κοινοχρήστων χώρων, 
εξωραϊσμού αυτών, πλακοστρώσεις διαμορφώσεις αλ¬ 
σών, κήπων πλατειών, δενδροστοιχειών, κατασκευή 
και συντήρηση παιδικών χαρών. 

Φροντίζει για την περίφραξη των δημοτικών κτιρίων 
κ.λπ. ακινήτων. 

Διεκπεραιώνει την αλληλογραφία της Τεχνικής Υπη¬ 
ρεσίας, τηρεί αρχείο φακέλλων έργων, προμηθειών 
κ.λπ., δακτυλογραφεί τις μελέτες κ.λπ. έγγραφα της 
Τεχνικής Υπηρεσίας. 

Διεξάγει γενικά τη διοικητική υπηρεσία της Τεχνικής 
Υπηρεσίας. 

Εκδίδει τις βεβαιώσεις για την παροχή ηλεκτρικού 
ρεύματος και μεριμνά για την αρίθμηση των οικιών και 
ονοματολογία των δημοτικών οδών. 

Συνεργάζεται με άλλα τμήματα και γραφεία σε θέ¬ 
ματα που απαιτούν συλλογική εργασία. 

Εκδίδει τις άδειες, για την εκτέλεση από τρίτους δια¬ 
φόρων εργασιών και μεριμνά για την αποκατάσταση 
των τομών των οδοστρωμάτων που θα εκτελεστούν 
από τρίτους. 

Γ ραφείο εκτελουμένων έργων και προμηθειών 

Φροντίζει για την προστασία, ευπρεπισμό, συντή¬ 
ρηση, επισκευή και ανάδειξη μνημείων και ιστορικών 
χώρων. 

Φροντίζει και μεριμνά για την υλοποίηση των κάθε εί¬ 
δους μελετών που συντάσσονται από το αρμόδιο γρα¬ 
φείο της υπηρεσίας. 

Ειδικότερα φροντίζει για τη συντήρηση παιδικών χα¬ 
ρών, δημοτικών γυμναστηρίων, σχολικών κτιρίων, γε¬ 
νικά όλων των δημοτικών κτιρίων, για τον ευπρεπισμό 
και καθαρισμό παραλιών, αλσών, χειμάρρων, δασών και 
κάθε κοινόχρηστου χώρου γενικά. 

Φροντίζει για τη συντήρηση, επισκευή και γενικά την 
απρόσκοπτη λειτουργία όλου του μηχανικού εξοπλι¬ 
σμού που χρησιμοποιείται για την εκτέλεση έργων. 

Συνεργάζεται με το γραφείο Σύνταξης μελετών και 
γενικών υποθέσεων σε θέματα κατασκευής ή ανακα¬ 
τασκευής οδών, ασφαλτοστρώσεις κατασκευής κρα- 
σπεδορείθρων, ασφαλτοτάπητων, χωματουργικών ερ¬ 
γασιών, σημάνσεων και σε κάθε θέμα που είναι απαραί¬ 
τητη η συνεργασία. 

Μεριμνά για την προμήθεια και επισκευή όλου του 
κεφαλαιακού εξοπλισμού (εργαλεία κ.λπ.) που πρέπει 
να έχει ο Δήμος για την εκτέλεση έργων με αυτεπιστα¬ 
σία. 

Φροντίζει για την ύπαρξη και φύλαξη του απαραίτη¬ 
του εξοπλισμού, που πρέπει να διαθέτει ο Δήμος, προ- 
κειμένου να χρησιμοποιηθεί αυτός, σε περιπτώσεις κα¬ 
ταστολής πυρκάιών. 

Λαμβάνει μέτρα για την προστασία της σωματικής 
ακεραιότητας των εργατοτεχνιτών κατά το χρόνο που 

εργάζονται οτα εργοτάξια του Δήμου, ελέγχει και κα¬ 
θοδηγεί αυτούς. 

Γενικά εκτελεΐ κάθε εργασία που του αναθέτει ο Δή¬ 
μαρχος ή ο ορισμένος γι’ αυτό Αντιδήμαρχος. 

Γραφείο Ύδρευσης-Αποχέτευσης-Ηλεκτροφωτισμού 

Μεριμνά για τη σύνταξη όλων των μελετών που έχουν 
οχέση με έργα υδραυλικά, δηλαδή αποχετεύσεων, 
αγωγών όμβριων, υδρεύσεων κ.λπ. σε συνεργασία με 
το προηγούμενο γραφείο. 

Ευθύνεται για την ομαλή και απρόσκοπτη λειτουργία 
των αντλητικών συγκροτημάτων του Δήμου και των δι¬ 
κτύων ύδρευσης-αποχέτευσης. 

Φροντίζει για τη διανομή του νερού σε όλους τους 
συνοικισμούς και περιφέρειες του Δήμου και μεριμνά 
για την κανονική υδροδότηση άλων των κατοίκων του. 

Ευθύνεται για τη νόμιμη σύνδεση των υδροληπτών 
και παίρνει όλα τα νόμιμα μέτρα κατά των παραβατών, 
σύμφωνα και με τις διατάζεις του οικείου «ΚΑΝΟΝΙ¬ 
ΣΜΟΥ». 

Φροντίζει για την έγκαιρη λήψη των ενδείξεων των 
υδρομετρητών, την απεικόνισή τους σε σχετικές κατα¬ 
στάσεις και την έγκαιρη παράδοσή τους στον αρμόδιο 
εσόδων για την έκδοση των λογαριασμών. 

Μεριμνά για την ταχεία αποκατάσταση των ζημιών 
των αντλητικών συγκροτημάτων και του δικτύου 
ύδρευσης. 

Μελετά και προτείνει μέτρα στον προϊστάμενο Τε¬ 
χνικών Υπηρεσιών, για την ποιοτική και ποσοστική πα¬ 
ροχή νερού στους δημότες και γενικά για την εύρυθμη 
και αποδοτική λειτουργία της υπηρεσίας αυτής. 

Ελέγχει τις συνδέσεις με το δίκτυο υπονόμων και με¬ 
ριμνά για την εκκένωση των βόθρων των δημοτών που 
ζητούν τούτο από το Δήμο. 

Φροντίζει για την επισκευή των αυτοκινήτων, μηχα¬ 
νημάτων κ.λπ. μηχανολογικού εξοπλισμού που υπάγο¬ 
νται στο δυναμικό του γραφείου, σε συνεργασία με τον 
προϊστάμενο του Τμήματος. 

Επιμελείται, σε συνεργασία με τη ΔΕΗ, της αντικα¬ 
τάστασης των φθαρμένων λαμπτήρων στο δίκτυο του 
δημοτικού φωτισμού, γενικά των δημοτικών καταστη¬ 
μάτων και κάθε ηλεκτρολογικής-μηχανολογικής εγκα¬ 
τάστασης του Δήμου. 

Μεριμνά για την επέκταση του δικτύου του δημοτι¬ 
κού φωτισμού, σε συνεργασία με άλλα αρμόδια γρα¬ 
φεία ή τμήματα και ελέγχει τα τιμολόγια της ΔΕΗ για το 
φωτισμό της πόλης, των δημοτικών καταστημάτων και 
των δημοτικών αντλιοστασίων. 

Φροντίζει για τη συντήρηση και επισκευή από άποψη 
ηλεκτρικών-υδραυλικών εγκαταστάσεων, των σχολι¬ 
κών κτιρίων, των πλατειών κ.λπ. κοινοχρήστων χώρων. 

Ακόμα φροντίζει για τον ειδικό ευπρεπισμό των συ¬ 
νοικισμών του Δήμου κατά τις εορταστικές εκδηλώ¬ 
σεις. 


Γραφείο Λοιπών Υπηρεσιών 
Καθαριότητα 

Φροντίζει για την καθαριότητα των οδών, πλατειών 
και γενικά κοινοχρήστων χώρων και τη λήψη κάθε μέ¬ 
τρου που θεωρείται απαραίτητο για την ευπρεπή εμφά¬ 
νισή τους. 

Μεριμνά για την περισυλλογή και αποκομιδή των 
απορριμμάτων των συνοικισμών του Δήμου. 

Έχει την ευθύνη για την καλή λειτουργία όλων των 
μέσων που χρησιμοποιούνται για την καθαριότητα και 
αναφέρει στον προϊστάμενο κάθε πρόβλημά των, με 
σκοπό τήν πρόβλεψη και τη λήψη αναγκαίων μέτρων 
και ενεργειών προς αποφυγή μικρών ή μεγάλων ζη¬ 
μιών. 

Νεκροταφείο 

Επιμελείται για την πιστή εφαρμογή του κανονισμού 
λειτουργίας του Δημοτικού Νεκροταφείου. 

Φροντίζει για τη νόμιμη βεβαίωση των εσόδων σε συ¬ 
νεργασία με το αρμόδιο γραφείο. 

Μεριμνά για την κανονική ταφή και εκταφή, για την 
φύλαξη των οστών και φροντίζει για την καθαριότητα 
γενικά των χώρων του Νεκροταφείου και του υπάρχο- 
ντος σ' αυτό Ναΐσκου κ.λπ. κτισμάτων. 

Φροντίζει για την προμήθεια όλων των ειδών που εί¬ 
ναι απαραίτητα και χρησιμοποιούνται στις κάθε είδους 
τελετές που πραγματοποιούνται στο Ναΐσκο. 

Φροντίζει για την άρδευση των δένδρων, θάμνων και 
λουλουδιών που υπάρχουν σ’ αυτό και γενικά επιμελεί¬ 
ται για την περιποίηση αυτών. 

Κήποι και δενδροστοιχίες 

Ασχολείται με τη φυτική παραγωγή, την προμήθεια 
δένδρων και καλωπιστικών φυτών, φροντίζει για τη συ¬ 
ντήρηση και βελτίωση των κήπων και δενδροστοιχιών, 
στους δημοτικούς δρόμους, πλατείες, παιδότοπους 
καΓ γενικά των κοινοχρήστων χώρων. 

Εφαρμόζει την ανθοκομική-κηπουρική τέχνη με 
σκοπό την αισθητική παρουσίαση του πράσινου και το 
συνδιασμό των φυτών. 

Ασχολείται με κηποτεχνικές διαμορφώσεις και φρο¬ 
ντίζει την εγκατάσταση του πράσινου και την κηποτε- 
χνία γενικά στους νέους κοινόχρηστους χώρους του 
Δήμου. 

Ευθύνεται για την άρδευση, τους ψεκασμούς και την 
καθαριότητα των χώρων πρασίνου και το κλάδεμά αυ¬ 
τών. 

Γενικά ασχολείται με την καλή εμφάνιση των κήπων, 
κηπαριών και δενδροστοιχιών καθώς και με τη διάδοση 
του πράσινου και την αναδάσωση. 

Συνεργάζεται με τον προϊστάμενο της Τεχνικής Υπη¬ 
ρεσίας από τον οποίο καθοδηγείται. 

Αρθρο 10ο 

Κάθε αρμοδιότητα που περιγράφεται παραπάνω και 
δεν είναι πλήρης, συμπληρώνεται όπως ορίζουν οι δια¬ 
τάξεις της σχετικής νομοθεσίας. Εάν οι καθορισθείσες 
αρμοδιότητες αντίκεινται προς τυχόν οριζόμενες, σε 

σχετικές διατάξεις της Νομοθεσίας, τότε ισχύουν οι 
δεύτερες. 

Αρμοδιότητες που πιθανόν παραλήφθηκαν αλλά και 
νέες που τυχόν θα προκόψουν στο μέλλον καθώς και ο 
τρόπος λειτουργίας της κάθε υπηρεσίας στις ιδιαίτε¬ 
ρες λεπτομέρειές της, εκτός από αυτές που ορίζονται 
από το Νόμο, καθορίζονται με ειδικούς κανονισμούς 
και με αποφάσεις του Δημάρχου, ύστερα από κοινή ει¬ 
σήγηση των προϊσταμένων των υπηρεσιών η οποία θα 
γίνεται μετά από έγγραφη εντολή του Δημάρχου μέσα 
σε προθεσμία δύο (2) μηνών από της λήψης της εντο¬ 
λής. 

Εάν περάσει η προθεσμία των δύο μηνών και οι προί'- 
σταμένοι των υπηρεσιών δεν προοκομίσουν την κοινή 
εισήγησή τους, τα αρμόδια όργανα αποφασίζουν και 
χωρίς αυτήν. 

Μέχρι της λήψης των σχετικών αποφάσεων οι υπό 


καθορισμό αρμοδιότητες ανατίθενται με προφορική 
εντολή του Δημάρχου, με στόχο πάντοτε την εύρυθμη 
λειτουργία των δημοτικών υπηρεσιών προς επίτευξη 
των επιδιωκόμενων δημοτικών στόχων. 

2) Αναθέτει στο Δήμαρχο κάθε παραπέρα νόμιμη 
ενέργεια. 

Η παρούσα απόφαση, προς το παρόν, δεν προκαλεί 
δαπάνη στον δημοτικό προϋπολογισμό, δαπάνη θα 
προκληθεί εφ' όσον, μελλοντικά, καλυφθούν οι προ- 
βλεπόμενες στον παρόντα οργανισμό θέσεις. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Χίος, 12 Απριλίου 1995 

Ο Περιφερειακός Δ/ντής 

ΚΩΣΤΑΣ ΓΑΛΙΑΤΣΑΤΟΣ 

